


PLUNGĖS SENAMIESČIO MOKYKLOS, MINIJOS G. 5, SKLYPO SUTVARKYMO RANGOS SUTARTIS

2026 m. ...................... d. Nr. ________
Plungė

[bookmark: _Hlk108097237]Plungės rajono savivaldybės administracija, įmonės kodas 188714469, kurios registruota buveinė yra Vytauto g. 12, LT-90123 Plungė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama ...................................., veikiančio pagal Plungės rajono savivaldybės administracijos nuostatus (toliau – Užsakovas), ir 
............................., atstovaujama ............................., veikiančio pagal įmonės įstatus / įgaliojimą (jei pagal įgaliojimą – nurodoma data, numeris), (toliau – Rangovas),
toliau kartu vadinami Šalimis, o kiekvienas atskirai – Šalimi, sudarė šią sutartį (toliau – Sutartis) ir susitarė dėl toliau išvardintų sąlygų.

I SKYRIUS
SUTARTIES DALYKAS

1. Šia Sutartimi Rangovas įsipareigoja per Sutartyje nustatytą darbų (toliau – Darbai) atlikimo terminą ir Sutartyje nustatytomis sąlygomis atlikti ir perduoti šiuos Darbus: Plungės senamiesčio mokyklos, Minijos g. 5, sklypo sutvarkymo darbus, kurie apima:
1.1. Darbų projekto parengimą;
1.2. Plungės senamiesčio mokyklos, Minijos g. 5, sklypo sutvarkymo darbus; 
1.3. kadastrinių matavimų bylų atnaujinimą, jei tai privaloma pagal teisės aktus, statybos užbaigimo dokumentų parengimą ir pateikimą, visų nuo Rangovo priklausančių veiksmų, reikalingų statybos užbaigimui, atlikimą bei defektų ir trūkumų ištaisymą..;
2. Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti tinkamai atliktų Darbų rezultatą ir sumokėti Rangovui Sutarties kainą Sutartyje numatytomis sąlygomis ir tvarka. 
3. Darbus vykdyti vadovaujantis projekto „Mokslo paskirties pastato- mokyklos (unikalus Nr. 6897-5001-6019) Minijos g. 5 Plungė, kapitalinio remonto projektas“ Nr. 24123-TP sprendiniais tiek, kiek jie susiję su Sutartyje nustatyta darbų apimtimi.

II SKYRIUS
BENDROSIOS NUOSTATOS

4. Šalių teisių ir pareigų pagrindas yra Sutartis, Lietuvos Respublikos įstatymai, įstatymų įgyvendinamieji teisės aktai, statybos techniniai reglamentai ir kiti normatyviniai dokumentai.
5. Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą. Tuo tikslu nustatomas toks dokumentų pirmumas:
5.1. šios Sutarties sąlygos;
5.2. Techninis projektas:
5.2.1. techninės specifikacijos; 
5.2.2. aiškinamieji raštai; 
5.2.3. brėžiniai; 
5.2.4. sąnaudų kiekių žiniaraščiai;
5.3. Įkainotų veiklų (darbų grupių) sąrašas;
5.4. darbo projekto dalys;
5.5. Rangovo pasiūlymo sąmatiniai skaičiavimai su pagrindinėmis techninėmis siūlomų darbų charakteristikomis ir darbų įkainiais (jeigu įtraukiami), kurie bus reikalingi pasiūlymo kainai pagrįsti, neįprastai mažai kainai pagrįsti (jeigu prireiks), papildomų darbų kainai nustatyti (jeigu prireiks); 
5.6. Subrangovų sąrašas; 
5.7. kiti Sutartį sudarantys dokumentai (jeigu yra).
6. Sutartis gali būti keičiama tik Lietuvos Respublikos viešųjų pirkimų įstatymo (toliau – VPĮ) 89 straipsnyje nustatytais atvejais neatliekant naujos pirkimo procedūros. Kitais atvejais tokiam pakeitimui atlikti turi būti vykdomas atskiras pirkimas, t. y. nauja pirkimo procedūra pagal VPĮ reikalavimus. 
7. Sutarties sąlygų pagrindiniai duomenys: 

	Pavadinimas
	Punktas 
	Duomenys ir sąlygos

	Pradinės Sutarties vertė
	
	.... eurų be PVM


	Užsakovo skiriamas asmuo
	11.
	Vardas Pavardė

	Darbų atlikimo terminas
	44.
	3 mėnesiai

	Darbų atlikimo termino pratęsimas
	47.
	nenumatomas 


	Delspinigiai dėl Darbų vėlavimo
	52.
	0,02 % nuo neatliktų darbų kainos per dieną su PVM

	Banko garantijos arba laidavimo suma 
	53.
	.... eurų 

(5 % nuo tiekėjo pasiūlymo vertės (be PVM) 

	Garantinio laikotarpio prievolių įvykdymo užtikrinimo dokumentas 
	59.2.2.
	- Laidavimas (kartu su laidavimo draudimo apmokėjimą įrodančia dokumento kopija), išduotas draudimo bendrovės, arba 
- Garantija, išduota kredito įstaigos, arba - Mokėjimo atidėjimą patvirtinantis dokumentas.

	Sutarties kaina 
	65.
	.... eurų 
(suma žodžiais) 

	iš kurių PVM sudaro 
	65.
	.... eurų 
(suma žodžiais) 

	Kitų mokėjimų terminas 
	69.
	Rangovui pateikus atliktų darbų aktus ir PVM sąskaitą faktūrą apmokėjimas atliekamas per 30 (trisdešimt) dienų. 

	Delspinigiai dėl vėluojančio mokėjimo 
	70.
	0,02 % laiku neapmokėtos sumos per dieną su PVM



III SKYRIUS
UŽSAKOVO TEISĖS, PAREIGOS IR ATSAKOMYBĖ

8. Užsakovas privalo perduoti Rangovui Statybvietę ir jos valdymo teisę ne vėliau kaip per 14 (keturiolika) dienų nuo Sutarties įsigaliojimo dienos. Statybvietė yra perduodama Šalims pasirašant Statybvietės perdavimo–priėmimo aktą statybos techninio reglamento STR 1.06.01:2016 „Statybos darbai. Statinio statybos priežiūra“ (toliau – Reglamentas) nustatyta tvarka. Jeigu Užsakovas šiame punkte nustatyta tvarka laiku neperdavė Statybvietės Rangovui, Rangovas turi teisę prašyti Darbų atlikimo termino pratęsimo pagal 47.3 papunktį. 
9. Užsakovas privalo paskirti Statinio statybos techninės priežiūros vadovą, kuris vadovaudamasis Reglamentu vykdys Darbų techninę priežiūrą. Statinio statybos techninės priežiūros funkcijai atlikti negali būti paskirtas Rangovas, Subrangovas ar Rangovo personalas. 
10. Užsakovas statybos techninių reglamentų nustatyta tvarka turi būti gavęs (arba turi gauti) visus teisės aktų nustatytus statybai vykdyti reikalingus leidimus, sutikimus, suderinimus ir kitus privalomus dokumentus bei perduoti juos Statinio statybos techninės priežiūros vadovui. Užsakovas taip pat privalo bendradarbiauti rengiant Darbo projektą ir vykdant Darbus, organizuoti Statybos užbaigimo procedūrą, teikti reikiamus pranešimus, paraiškas bei dalyvauti posėdžiuose. Užsakovas privalo apsaugoti ir užtikrinti, kad Rangovas nepatirtų nuostolių dėl šioje pastraipoje minimų dokumentų nebuvimo ar Užsakovo funkcijų nevykdymo.
11. Užsakovas yra atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų Statybvietėje. Užsakovo skiriamas asmuo, atsakingas už Sutarties vykdymą, Sutarties ir jos pakeitimų paskelbimą pagal VPĮ nuostatas, yra nurodytas 7 punkte.
12. Užsakovo atsakomybei ir rizikai priskiriamas Užsakovo naudojimasis bet kuria Darbų dalimi iki Darbų perdavimo Užsakovui dienos, išskyrus kaip gali būti numatyta pagal Sutartį.
13. Rangovui tinkamai atlikus Darbus, Užsakovas privalo sumokėti Sutarties kainą.
14. Užsakovas turi teisę bet kuriuo metu tikrinti darbų atlikimo eigą ir kokybę, nesikišdamas į Rangovo ūkinę, komercinę veiklą.
15. Atliekant Darbus, taikyti aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus, ar kitais Rangovo pateiktais lygiaverčiais įrodymais.
16. Užsakovas statybos darbų vykdymo metu turi teisę pareikalauti Rangovo pateikti dokumentus, patvirtinančius 15 punkte nustatytų aplinkos apsaugos vadybos sistemos reikalavimų taikymą ir atitiktį jiems.
17.Jei Rangovas nepateikia 15 punkte nustatytų aplinkos apsaugos vadybos sistemos reikalavimų taikymą ir atitiktį jiems patvirtinančių dokumentų, Užsakovas turi teisę nepasirašyti Darbų priėmimo–perdavimo akto ir neapmokėti PVM sąskaitos faktūros.
18. Jei Rangovas nesilaiko 15 punkte nustatytų aplinkos apsaugos vadybos sistemos reikalavimų ir (ar) nepateikia tai patvirtinančių dokumentų, moka Užsakovui 100,00 Eur baudą už kiekvieną nustatytą atvejį.
[bookmark: _GoBack]
IV SKYRIUS
RANGOVO TEISĖS, PAREIGOS IR ATSAKOMYBĖ

19. Rangovas privalo parengti Darbo projekto dalis, vykdyti ir užbaigti Darbus pagal Sutartį, vadovaudamasis Techniniame projekte (jo techninėse specifikacijose, aiškinamuosiuose raštuose, brėžiniuose) numatytais sprendiniais, laikydamasis pateikto Darbų vykdymo grafiko, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų reikalavimų. 
20. Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo įsipareigojimų pagal Sutartį dalis.
21. Rangovas yra atsakingas už visus savo veiksmus ir statybos darbų metodų tinkamumą, patikimumą bei darbų saugą visu Darbų vykdymo laikotarpiu.
22. Darbo projektą turi rengti kvalifikuoti projektuotojai, inžinieriai, turintys atitinkamą galiojantį kvalifikacijos atestatą. 
23. Rangovas privalo pataisyti Darbo projekto konstrukcinės dalies sprendinius pagal ekspertizės pateiktas pastabas. Rangovas privalo apsaugoti ir užtikrinti, kad Užsakovas nenukentėtų ir nepatirtų nuostolių dėl šioje pastraipoje minimų reikalavimų Rangovui nevykdymo.
24. Rangovas, dalį Darbų perduodamas Subrangovams, yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.
25. Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba Darbams, įskaitant Techninio projekto dokumentus ir duomenis. Turi būti laikoma, kad Sutartyje nurodyta kaina apima visus Rangovo įsipareigojimus pagal Sutartį ir visa, kas būtina tinkamam Darbų vykdymui ir užbaigimui, įskaitant būtinus Sutarčiai įvykdyti darbus, kurie nors ir nebuvo tiesiogiai nustatyti Sutartyje, tačiau kuriuos Rangovas turėjo ir galėjo numatyti ir įvertinti dar iki pasiūlymų pateikimo termino pabaigos. 
26. Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik Statybvietėje ir bet kokiose papildomose patalpose, kurias Užsakovas gali suteikti Rangovui kaip patalpas persirengimui, sandėliavimui ar administracinėms reikmėms. 
27. Vykdydamas Darbus Rangovas privalo:
27.1. savo sąskaita pašalinti iš Statybvietės visas statybines atliekas ir šiukšles;
27.2. sandėliuoti arba išvežti perteklines Medžiagas ir nereikalingus Rangovo įrengimus;
27.3. valyti ir prižiūrėti patekimo į Statybvietę kelius, koridorius, laiptines ir aplinką nuo šiukšlių, dulkių ar kitų teršalų. Statybvietė ir visos tokios patekimui į Statybvietę naudojamos patalpos bei keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių patalpų ar kelių remontą, kurio gali prireikti dėl Rangovo veiksmų.
28. Rangovui Darbams vykdyti gali būti suteikta teisė naudotis tokiu šilumos, elektros ir vandens bei kitų paslaugų, kurių jam gali reikėti, kiekiu, kokį saugiai, be neigiamos įtakos Užsakovui galima gauti Statybvietėje ar šalia jos. Rangovas privalo įrengti apskaitos prietaisus ir apmokėti Užsakovui už sunaudotus resursus rinkos kainomis, kurias Užsakovas moka energetinių išteklių tiekimo įmonėms, jeigu nesusitariama kitaip.
29. Rangovo personalas turi būti kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai. Jeigu keičiami asmenys, nurodyti Rangovo pasiūlyme, tuomet būsimojo Rangovo personalo kvalifikacija turi būti ne prastesnė, nei jiems nurodyti kvalifikaciniai reikalavimai pirkimo dokumentuose. 
30. Rangovas privalo naudoti tik Darbų vykdymui ir naudojimo sąlygoms tinkamą Įrangą ir Medžiagas pagal Projekte nurodytus reikalavimus.
31. Rangovas privalo apsirūpinti visais prietaisais, įrengimais, instrumentais, darbo jėga, medžiagomis ir kvalifikuotais darbuotojais bei pateikti visus Darbų įvykdymo dokumentus (išpildomieji atliktų Darbų brėžiniai, geodezinės nuotraukos bei kiti dokumentai pateikiami Statinio statybos techninės priežiūros vadovui prieš atliekant bandymus), eksploatacijos ir priežiūros instrukcijas, kurie reikalingi bet kokių Darbų dalių bandymams atlikti. Rangovas privalo pranešti Statinio statybos techninės priežiūros vadovui apie bet kokius numatomus atlikti bandymus ne vėliau kaip prieš 3 (tris) darbo dienas. Bandymai turi būti laikomi atlikti, kai jų rezultatus patvirtina Statinio statybos techninės priežiūros vadovas.
32. Jeigu, atlikus patikrinimą, matavimą ar bandymus, nustatoma, kad kokia nors Įranga, Medžiagos arba Darbų kokybė ar Darbo projektas yra su trūkumais, defektais arba kaip kitaip neatitinka Sutarties, tai Statinio statybos techninės priežiūros vadovas gali atmesti tą Darbo projekto dalį, Įrangą, Medžiagas arba Darbų kokybę atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo ištaisyti trūkumus, defektus ar pakeisti Medžiagas ar Įrangą, kad šie atitiktų Sutartį.
33. Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos objekte ir (ar) kitu būdu pažeidė Sutartį, ir atleidžia Užsakovą nuo šios atsakomybės trečiųjų asmenų atžvilgiu. Rangovas privalo tiesiogiai atlyginti žalą, padarytą tretiesiems asmenims.
34. Rangovas privalo sudaryti sąlygas Užsakovo atstovams bei Statinio statybos techninės priežiūros ir Statinio projekto vykdymo priežiūros vadovams lankytis statybos objekte bei susipažinti su visa Darbų dokumentacija.
35. Rangovas privalo prisiimti visą atsakomybę už Darbus nuo Darbų pradžios iki kol Darbai bus perduoti Užsakovui. Jeigu Darbams, Medžiagoms ar Įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai, Medžiagos ar Įranga atitiktų Sutartį.
36. Rangovo pateikiamos eksploatacijos ir priežiūros instrukcijos turi būti pakankamai išsamios, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti Įrangą. Instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti minėtos įrangos techniniai pasai, sertifikatai ir kiti būtini dokumentai. 
37. Rangovas iki Darbų pradžios privalo pateikti Užsakovui įrodymą, kad Rangovas ir jo projektuotojai yra apdraudę savo civilinę atsakomybę ir Darbus, kaip nustatyta Lietuvos Respublikos statybos įstatyme, bei pateikti draudimo liudijimų (polisų) tinkamai patvirtintas kopijas. Rangovas jį pateikia Užsakovui ne vėliau kaip per 10 (dešimt) darbo dienų nuo Sutarties pasirašymo dienos. Privalomojo draudimo sutartys turi galioti nuo Darbų pradžios datos iki Darbų pabaigos datos. 
38. Rangovas Sutarties informaciją privalo laikyti privačia ir konfidencialia, išskyrus tai, ko reikia prievolėms pagal Sutartį atlikti arba galiojantiems įstatymams vykdyti. Rangovas, be išankstinio Užsakovo sutikimo, neturi skelbti, leisti, kad būtų paskelbta arba atskleista bet kuri informacija apie Darbus kokiame nors komerciniame arba techniniame dokumente ar kaip nors kitaip.
39. Rangovas savo sąskaita užsako ir pildo elektroninį statybos darbų žurnalą. Elektroninio statybos darbų žurnalo užsakymas apima – prenumeratos užsakymą, statybos žurnalo pildymą ir saugojimą 1 (vienerius) metus po Darbų užbaigimo ir po statybos darbų baigimo jo pilną perleidimą Užsakovui.
40. Rangovas turi teisę gauti iš užsakovo prisijungimo sąlygas, specialiuosius reikalavimus ir kitą informaciją, reikalingą rangos sutarties sąlygoms vykdyti.
41. Rangovas įsipareigoja, vykdydamas Darbus, laikytis 15 punkte nustatytų aplinkos apsaugos vadybos sistemos reikalavimų ir Užsakovo pareikalavimu pateikti tai patvirtinančius dokumentus.
42. Rangovas įsipareigoja darbo projekte numatyti sprendinius, reikalingus Pirkimo dokumentuose nustatytiems taikomiems aplinkos apsaugos reikalavimams įgyvendinti, ir užtikrinti, kad darbo projekto sprendiniai sudarytų galimybę Darbus vykdyti laikantis Pirkimo dokumentuose nustatytų aplinkos apsaugos reikalavimų.
43. Statybos darbų vykdymo metu, Užsakovui pareikalavus, Rangovas privalo pateikti dokumentus, pagrindžiančius Pirkimo dokumentuose nustatytų taikomų aplinkos apsaugos reikalavimų laikymąsi.

 
V SKYRIUS
DARBŲ ATLIKIMO TERMINAI, VĖLAVIMAS, SUSTABDYMAS

44. Darbų atlikimo terminas – 3 (trys) mėn. Į darbų atlikimo trukmę įskaičiuotas laikotarpis darbo projekto parengimui. Iki darbų atlikimo termino pabaigos Rangovas turi atlikti visus Sutartyje numatytus darbus, įskaitant visų pagal Techninį projektą numatytų darbų atlikimą ir užbaigimą, taip pat parengti ir pateikti visą su darbų užbaigimu ir Sutarties objekto perdavimu susijusią dokumentaciją, įskaitant geodezinių matavimų dokumentus, vykdymo dokumentaciją, atliktų darbų dokumentaciją ir kitus dokumentus, reikalingus tinkamam darbų užbaigimui ir perdavimui Užsakovui, bei atlikti kitas inžinerines paslaugas, kurios pagal Techninį projektą, teisės aktus ar Sutartį yra reikalingos darbų užbaigimo procedūroms.
Sutarties trukmė – 4 (keturi) mėn. Sutartis įsigalioja pateikus Sutarties įvykdymo užtikrinimą. Sutarties pratęsimas nenumatomas. Į Sutarties galiojimo laikotarpį įskaitomas apmokėjimo už atliktus darbus terminas, nurodytas 7 punkte, dokumentacijos sukėlimas į IS „Infostatyba“ statybos užbaigimo procedūroms vykdyti ir, jeigu tai priskirta Rangovo pareigoms pagal Sutartį, statybos užbaigimo deklaracijos ir (ar) akto gavimas.
Sutarties galiojimo laikotarpį apima darbų atlikimo terminas, statybos užbaigimo terminas ir atsiskaitymo laikotarpis.
45. Rangovas Darbus vykdo pagal Darbų vykdymo grafiką, kuris turi būti parengtas ir suderintas su Užsakovu per 5 (penkias) darbo dienas nuo Sutarties įsigaliojimo dienos. Darbų vykdymo metu, atsižvelgiant į Sutartyje numatytus atvejus, Darbų vykdymo grafikas gali būti koreguojamas. Darbų vykdymo grafikas keičiamas tik dėl darbų pradžios datos pasikeitimo ir kitų nuo Rangovo nepriklausančių priežasčių. Vėlavimas atlikti darbus negali būti grafiko keitimo priežastis.
46. Jeigu Rangovas nutraukia Darbus, vėluoja atlikti bet kokią Darbų grupę pagal Darbų vykdymo grafike pateiktą vykdymo grafiką, manoma, kad Rangovas nebaigs darbų per Darbų atlikimo terminą, ir nepateikia Užsakovui pagrįstų įrodymų, pateisinančių Darbų vėlavimą, Užsakovas gali įteikti pranešimą, konstatuodamas įsipareigojimų nevykdymą su reikalavimu greičiau įvykdyti Darbus. Jeigu rangovas, gavęs tokį pranešimą, nesiėmė priemonių įsipareigojimams įvykdyti, tada Užsakovas, įteikęs antrą pranešimą, gali nutraukti sutartį pagal 85.3 papunkčio sąlygas. Ši sąlyga netaikoma, jei vėluojama dėl priežasčių, nepriklausančių nuo Rangovo.
47. Darbų vykdymo grafikas gali būti koreguojamas ir Darbų atlikimo terminas pratęsiamas tik dėl aplinkybių, kurios nepriklauso nuo Rangovo, taip pat dėl:
47.1. išskirtinai nepalankių gamtinių sąlygų (taikoma Darbams, kurių kokybė priklauso nuo gamtinių sąlygų), kurios buvo nenumatomos arba kurių joks patyręs rangovas nebūtų galėjęs tikėtis ir tai įvertinti;
47.2. pakeitimų, atliekamų vadovaujantis Sutarties sąlygų 9 skyriaus nuostatomis;
47.3. bet kokio vėlavimo, kliūčių ar trukdymų, sukeltų arba priskiriamų Užsakovui arba     Užsakovo personalui, arba tretiesiems asmenims. 
48. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai ir pasirašytas Darbų perdavimo–priėmimo aktas. 
49. Užsakovas raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų vykdymą, nurodydamas (jeigu įmanoma) sustabdymo trukmę dienomis. 
50. Aplinkybės, dėl kurių gali būti stabdomi darbai, yra: 
50.1. papildomi archeologiniai tyrinėjimai, kurie nebuvo numatyti, bet kuriuos būtina atlikti;
50.2. papildomos projektavimo paslaugos (kai Darbai buvo perkami pagal techninį projektą), be kurių negalima užbaigti Sutarties;
50.3. vėluojama perduoti dalį statybvietės;
50.4. trečiųjų šalių įtaka;
50.5. sustabdytas finansavimas arba trūksta finansavimo;
50.6. laiku neatlaisvinta Darbų vieta;
50.7. būtinas papildomas laikas įvykdyti papildomų Darbų viešąjį pirkimą;
50.8. laiku nepateikta įranga, kurią privalo pateikti Užsakovas;
50.9. bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis; 
50.10. fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti; 
50.11. bet koks uždelsimas ar sutrikimas dėl Pakeitimo; 
50.12. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas. 
51. Sustabdyti Darbai neatliekami iki Darbų vykdymo atnaujinimo. Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus darbų vykdymą darbai atliekami per jiems likusį laikotarpį (laiką), kuris buvo likęs iki sustabdymo. Tokio sustabdymo metu visus Darbus Rangovas privalo užtikrinti visų Darbų, medžiagų, įrangos ir atliktų darbų dalių tinkamą apsaugą, priežiūrą, sandėliavimą bei saugumą nuo sugadinimo, praradimo ar žalos. Jei numatoma ilgesnė kaip 3 (trijų) mėnesių visų Darbų sustabdymo trukmė, turi būti atliekami statinio ar jo dalies konservavimo (apsaugos) veiksmai, siekiant apsaugoti statinio konstrukcijas, inžinerines sistemas, tinklus, įrangą ir įrenginius nuo neigiamo aplinkos poveikio, užtikrinti žmonių saugą bei išvengti žalos ar nuostolių. Jei pagal teisės aktus ar faktines aplinkybes būtina, konservavimo darbams parengiamas konservavimo projektas su sąmatiniais skaičiavimais arba konservavimo darbų aprašymas (nesudėtingo statinio ar darbų atveju). Statinio konservavimo atveju Rangovas turi teisę į pagrįstai patirtų papildomų Išlaidų apmokėjimą. 
52. Jeigu Rangovas vėluoja atlikti Darbus per Darbų vykdymo grafike (1 priedas) suderintą darbų grupių atlikimo terminą arba iki Darbų atlikimo termino, nurodyto Sutarties 44 punkte, pabaigos ir nepateikia Užsakovui pagrįstų įrodymų, pateisinančių Darbų vėlavimą, Užsakovas gali reikalauti delspinigių dėl vėlavimo, kurių dydis yra nurodytas 7 punkte. Delspinigių nebus reikalaujama, jei vėluojama dėl priežasčių, nepriklausančių nuo Rangovo.

VI SKYRIUS
SUTARTIES ĮVYKDYMO UŽTIKRINIMAS

53. Rangovas, kad užtikrintų tinkamą Sutarties įvykdymą, privalo gauti ir pateikti Užsakovui užtikrinimą 5 proc. pradinės Sutarties vertės be PVM pagal šį punktą ne vėliau kaip per 10 (dešimt) darbo dienų. Užtikrinimo suma nurodyta 7 punkte. Jei Rangovas per šį laikotarpį Sutarties įvykdymo užtikrinimo nepateikia, laikoma, kad Rangovas atsisakė sudaryti Sutartį. 
54. Sutarties įvykdymo užtikrinimo būdai pagal šį punktą yra banko garantija, išduota banko ar kitos kredito įstaigos (pagal Lietuvos Respublikos civilinio kodekso 6.93 str.) arba laidavimas (laidavimo sutartis), išduotas draudimo bendrovės (pagal Lietuvos Respublikos civilinio kodekso 6.76 ir 6.77 str.). 
55. Sutarties įvykdymo užtikrinimas įsigalioja jo išdavimo dieną ir turi galioti iki Sutarties galiojimo termino pabaigos. Jei Darbų atlikimo terminas yra pratęsiamas arba Darbai yra sustabdomi, arba Rangovas vėluoja užbaigti Darbus, atitinkamai turi būti pratęstas ir Sutarties įvykdymo užtikrinimo galiojimas.
56. Sutarties įvykdymo užtikrinimu garantuojama ar laiduojama, kad Užsakovui bus sumokėta nustatyta pinigų suma ar atsakyta už Rangovo prievoles dėl to, kad Rangovas neįvykdė įsipareigojimų pagal Sutartį ar vykdė juos netinkamai ir Užsakovas patyrė tiesioginius nuostolius. 
57. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Užsakovas raštu turi pareikalauti Rangovo per 10 (dešimt) dienų pateikti naują užtikrinimą. 
58. Sutarties įvykdymo užtikrinimas grąžinamas Rangovui per 10 (dešimt) darbo dienų nuo Sutarties galiojimo termino pabaigos.

VII SKYRIUS
DARBŲ PERDAVIMAS–PRIĖMIMAS IR STATYBOS UŽBAIGIMAS

59. Užsakovas perima Darbus:
59.1. kai visi Darbai baigti pagal Sutartį, įskaitant ir baigiamuosius bandymus, kurių rezultatai yra teigiami; 
59.2. kai pasirašomas Darbų perdavimo–priėmimo aktas. 
Rangovas, užbaigęs Darbus, bei, jeigu reikia, atlikęs baigiamuosius bandymus, su prašymu dėl Darbų perdavimo–priėmimo raštu privalo kreiptis į Užsakovą kartu pateikdamas:
59.2.1. atliktų statybos darbų perdavimo Užsakovui aktą;
59.2.2. užtikrinimo dokumentą, kuriuo užtikrinamas garantinio laikotarpio prievolių įvykdymas pagal Sutartį, tokios formos ir iš tokios trečiosios šalies, kaip nurodyta 7 punkte. Šis dokumentas Rangovo nemokumo ar bankroto atveju turi užtikrinti dėl rangovų kaltės atsiradusių defektų šalinimo išlaidų apmokėjimą Užsakovui. Reikalavimai užtikrinimo dokumentui: turi būti išduotas ne trumpesniam nei pirmųjų 3 (trijų) metų laikotarpiui ir galiojimo laikotarpiu negali būti atšaukiamas; suma turi būti ne mažesnė kaip 5 procentai statybos (atliktų Darbų be projektavimo) kainos (su PVM). Rangovas, vadovaudamasis 60.1 ir 63 punktų reikalavimais, privalo ištaisyti defektus (jei reikia), kad būtų galima atlikti statybos užbaigimo procedūras.
60. Užsakovas, gavęs Rangovo prašymą, pagal 59 punktą per 7 (septynias) dienas:
60.1. atlieka bendrą atliktų Darbų apžiūrą ir patikrinimą, po kurio Rangovas parengia Darbų perdavimo–priėmimo aktą ir jame nurodo, kad Darbai buvo baigti pagal Sutartį kartu pridedant (jei reikia) defektų, atsiradusių dėl Sutarties neatitinkančių Rangovo Medžiagų, Įrangos arba darbo kokybės, kurie neturės esminės įtakos naudojant Darbus pagal paskirtį, sąrašą. Jame turi būti įkainotas defektų taisymas ir nurodoma iki kada defektai turi būti pašalinti. Laikas ištaisyti defektus neturi būti ilgesnis kaip 28 (dvidešimt aštuonios) dienos po Darbų perdavimo–priėmimo akto pasirašymo dienos. 
Darbų perdavimo–priėmimo aktą pasirašo Užsakovas ir Rangovas. Defektų neištaisymas per Darbų perdavimo–priėmimo akte suteiktą laiką Užsakovui suteikia teisę pačiam ištaisyti defektus ir (arba) išskaičiuoti defektų taisymo išlaidų sumą iš galutinio mokėjimo Rangovui; 
60.2. raštu atsisakytų perimti Darbus nurodant atsisakymo pagrindą ir nurodant Darbus, kuriuos Rangovas privalo atlikti, kad galėtų būti pasirašomas Darbų perdavimo–priėmimo aktas ir (arba) praneštų, kad nepateiktas 59 punkte nurodytas užtikrinimo dokumentas ir Darbai negali būti perimti.
61. Pasirašius Darbų perdavimo–priėmimo aktą Rangovas ne ilgiau kaip per 35 (trisdešimt penkias) dienas turi užtikrinti, kad būtų atliktos Darbų užbaigimo procedūros arba Užsakovo Rangovui pateikti privalomieji nurodymai (jei reikia pašalinti neatitikčių sąraše nurodytus trūkumus (defektus) arba atlikti reikalingus bandymus, matavimus, ardymo darbus ar kitus veiksmus).
62. Darbų užbaigimo terminas nėra pratęsiamas. Darbų užbaigimo procedūros laikotarpis, viršijantis 61 punkte nustatytą 35 (trisdešimt penkių) dienų terminą ir nepriklausantis nuo Šalių, į bendrą Sutarties trukmę neįskaičiuojamas.
63. Darbų perdavimo–priėmimo aktą pasirašo Užsakovas ir Rangovas. Defektų neištaisymas per Darbų perdavimo–priėmimo akte suteiktą laiką Užsakovui suteikia teisę iki Statybos užbaigimo termino pabaigos pačiam ištaisyti defektus ir (arba) išskaičiuoti defektų taisymo išlaidų sumą iš galutinio mokėjimo Rangovui. 
64. Statinio statybos pabaiga bus laikomas momentas, kai bus ištaisyti defektai (jei reikia), atliktos statybos užbaigimo procedūros ir Užsakovui perduoti visi statybos užbaigimo ir su juo susiję dokumentai, kuriuos privalo saugoti Užsakovas.

VIII SKYRIUS
SUTARTIES KAINA IR APMOKĖJIMAS

65. Sutarties kaina yra nurodyta Sutarties 7 punkte.
66. Pirkimo sutartyje kainodara numatyta vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (suvestinė redakcija nuo 2022-12-30: Nr. 1S-241). Šiai Sutarčiai taikoma fiksuotos kainos kainodara. Bet koks kiekis, kuris gali būti nustatytas Įkainotų veiklų (darbų grupių) sąraše ar Darbų užduoties dokumentuose – sąnaudų kiekių žiniaraščiuose, jeigu jie pateikiami, – yra orientacinis (projektinis) ir neturi būti laikomas faktiniu ir tiksliu Darbų, kuriuos Rangovui reikia atlikti, kiekiu: 
66.1. pasiūlymo kaina turi apimti ir tuos darbus, kurie nors ir nebuvo tiesiogiai nustatyti pirkimo dokumentuose ir Sutartyje, bet yra būtini Sutarčiai įvykdyti, o tiekėjas galėjo numatyti tuos darbus, kurie yra įprastai būtini tokio pobūdžio darbams atlikti pagal galiojančius statybos techninius reglamentus ir projektinę dokumentaciją;
66.2. Pirkimo vykdytojas už visą pirkimo dokumentuose ir Sutartyje numatytą pirkimo objektą sumoka tiekėjo pasiūlyme nurodytą kainą, jeigu faktinė pirkimo dokumentuose bei Sutartyje pirkimo vykdytojo nurodytų darbų apimtis nesiskiria daugiau kaip 15 procentų, skaičiuojant nuo pradinės sutarties vertės be PVM, nustatytos Sutarties sudarymo dieną.
67. Darbų faktinių kiekių neatitikimas orientaciniams kiekiams, kurie gali būti nustatyti Pirkimo dokumentuose – priskiriamas Rangovo atsakomybei ir rizikai.
Detalius sąmatinius skaičiavimus (lokalines sąmatas) Rangovas pateikia Užsakovui per  5 (penkias) darbo dienas po Sutarties pasirašymo. Šiose sąmatose kiekviena Pasiūlymo įkainotų veiklų (darbų grupių) sąrašo bendroji suma išskaidoma pagal sąnaudų kiekių žiniaraščius, nurodant konkrečių darbų įkainius. Lokalinės sąmatos nėra naudojamos atsiskaitymui už atliktus darbus, o reikalingos tik atsisakomų ar papildomų darbų vertei įvertinti, jei Sutarties vykdymo metu atsirastų toks poreikis. Užsakovas, tvirtindamas mėnesio apmokėjimo sumas pagal atliktų veiklų sąrašą, gali atsižvelgti į šį išskaidymą, tačiau nėra juo saistomas.
68. Tarpiniam mokėjimui gauti, Rangovas privalo pateikti Užsakovui atliktų darbų akto du egzempliorius ir PVM sąskaitą faktūrą. Užsakovas, gavęs šiame punkte nurodytus dokumentus, per 10 (dešimt) dienų privalo patvirtinti pasirašydamas atliktų darbų aktą, išskyrus atvejus, jeigu:
68.1. koks nors Rangovo atliktas Darbas neatitinka Sutarties. Neatitikimu laikomas bet koks Sutarties, techninės dokumentacijos arba galiojančių teisės aktų reikalavimų neatitinkantis Darbas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą tokio netinkamo Darbo ištaisymo išlaidų arba netinkamo daikto pakeitimo dydžiu.
Neatitikimas fiksuojamas Užsakovo arba jo paskirto techninio prižiūrėtojo rašytiniu aktu (įskaitant elektroninę formą);
68.2. jeigu Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam buvo pranešęs Užsakovas, Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to Darbo arba įsipareigojimo verte. Pranešimas laikomas tinkamai pateiktu, kai jis išsiųstas Sutartyje nurodytu el. paštu arba per Sutartyje nurodytą informacinę sistemą.
Jeigu Užsakovas per nustatytą terminą nepateikia motyvuoto atsisakymo patvirtinti dokumentus, laikoma, kad pateikta suma yra suderinta.
68.3. Jei darbai finansuojami iš kelių finansavimo šaltinių, Rangovas atliktų darbų aktus, sąskaitas ir kitus atsiskaitymo dokumentus teikia atskirai pagal finansavimo šaltinius. Darbų priskyrimas atskiriems finansavimo šaltiniams nustatomas šalių suderintoje lokalinėje sąmatoje ar kitame kainodaros dokumente.
69. Užsakovas privalo mokėti Rangovui sumą, patvirtintą Rangovo pateiktuose mokėjimo dokumentuose per 7 punkte nurodytą dienų skaičių nuo Rangovo pateiktų mokėjimo dokumentų patvirtinimo.
70. Jeigu Rangovas negauna mokėjimo, Sutarties sąlygų 69 punkte nurodytais terminais, tai jis turi teisę į delspinigius. Delspinigių dėl vėluojančio mokėjimo dydis yra nurodytas 7 punkte. 
71. Sutarties kaina Sutarties galiojimo metu nekeičiama, išskyrus šiame punkte nurodytais atvejais:
71.1. pagal 9 skyriaus nuostatas įforminus Pakeitimą Sutarties kaina gali būti koreguojama papildomų / keičiamų / nevykdomų Darbų sumomis, sudarant susitarimą dėl Sutarties kainos koregavimo. Papildomų / keičiamų/ nevykdomų Darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
71.1.1. pritaikant Sutartyje numatytų Darbų kainą (jei Sutartyje nustatyti tam tikrų konkrečių darbų įkainiai), jei įmanoma: 
71.1.1.1. pritaikant Sutartyje nurodytų darbų įkainius; 
71.1.1.2. išskaičiuojant kainos dalį iš Sutartyje numatyto įkainio ar Sutartyje įkainotos atskiros Darbų sudedamosios dalies, vadovaujantis 71.1.2 papunktyje nurodytu būdu;
71.1.1.3. pritaikant Sutartyje numatytus panašių darbų įkainius, vadovaujantis 71.1.2 papunktyje nurodytu būdu. Panašus darbas yra panašaus pobūdžio ir (arba) atliekamas panašiomis sąlygomis kaip kuris nors kitas Sutartyje numatytas atskiras darbas. Panašius darbus turi pagrįsti ir nustatyti Užsakovas;
71.1.2. įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos, statybvietės) bei netiesiogines (pridėtines, pelno) išlaidas pagal Metodikos[footnoteRef:1] priedo „Tiesioginių ir netiesioginių išlaidų apskaičiavimo taisyklės“ nuostatas;  [1: ] 

71.2. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas, įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos. 
Sutarties kainos perskaičiavimo formulė pasikeitus PVM tarifui:


	


          – Perskaičiuota Sutarties kaina (su PVM);

	 – Sutarties kaina (su PVM) iki perskaičiavimo;
          A – Atliktų darbų kaina (su PVM) iki perskaičiavimo;

	 – senas PVM tarifas (procentais);

	 – naujas PVM tarifas (procentais);

71.3. Jeigu Sutarties kaina buvo pakeista pagal 71.1 ir 71.2 papunkčius, atitinkamai pakeičiama ir Pradinės sutarties vertė ir, taikant Pakeitimų nuostatas pagal Lietuvos Respublikos viešųjų pirkimų įstatymo 89 straipsnį, atsižvelgiama į pakeistą Pradinės sutarties vertę.
72. Kaina (darbų įkainiai) Sutarties galiojimo laikotarpiu gali būti didinama arba mažinama dėl Lietuvos Respublikos metinės infliacijos ar metinės defliacijos (pagal „Valstybės duomenų agentūra“ duomenis) pokyčio, didesnio kaip 5 procentiniai punktai. Perskaičiavimas taikomas visai neįvykdytai Sutarties vertei, įskaitant visus pagal 71 punktą atliktus Pakeitimus. Pirmą kartą perskaičiuojant ne anksčiau kaip praėjus vieneriems metams po Sutarties pasirašymo. Kainos perskaičiavimą inicijuojanti šalis turi informuoti kitą šalį raštu apie pageidavimą perskaičiuoti kainą. Duomenų šaltinis adresu http://www.vda.lrv.lt. Perskaičiuota kaina įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai darbų daliai, kuri Rangovo dar nebuvo padaryta iki Sutarties pakeitimo. 
73. Užsakovas gali tiesiogiai atsiskaityti su Subrangovais už jų atliktus darbus. Apie tai Užsakovas raštu informuoja Subrangovus per 3 (tris) darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui trišalėje sutartyje nustatyta tvarka.
74. Vykdant pirkimo sutartį, sąskaitos faktūros priimamos ir apdorojamos vadovaujantis Lietuvos Respublikos finansinės apskaitos įstatymo 6 straipsnio 4 dalimi, išskyrus VPĮ 22 straipsnio 12 dalyje nustatytus atvejus. Siekiant užtikrinti, kad viešojo sektoriaus subjektams ir kitoms perkančiosioms organizacijoms teikiamos sąskaitos atitiktų Europos elektroninių sąskaitų faktūrų standartą, nuo 2024-07-01 sąskaitos faktūros turi būti teikiamos per sąskaitų administravimo bendrąją informacinę sistemą (SABIS). Elektroninė sąskaita faktūra suprantama kaip sąskaita faktūra išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. 

IX SKYRIUS
PAKEITIMAI

75. Užsakovas šiame skyriuje nustatytomis sąlygomis gali nurodyti daryti Pakeitimus. Pakeitimai gali apimti:
75.1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus; 
75.2. bet kurio atskiro darbo atsisakymą arba Darbų apimties sumažinimą; 
75.3. Darbų kokybės ar kitų bet kurio atskiro darbo savybių pakitimus;
75.4. bet kurį papildomą darbą, Įrangą, Medžiagas arba Darbų apimties padidinimą.
Pakeitimas pagrindžiamas dokumentais (pvz. defektiniu (pakeitimų) aktu, brėžiniais (įsk. Projekto korektūrą pagal jo naują laidą), ar kitais dokumentais), kurie turi būti patvirtinti Rangovo, statinio statybos techninės priežiūros vadovo ir projektuotojo ir (ar) statinio projekto vykdymo priežiūros vadovo parašais, bei raštu suderinti su Užsakovu. 
Sutartis dėl Pakeitimų, kurių bendra vertė viršija 15 procentų pradinės Sutarties vertės, gali būti keičiama tik dėl Pakeitimų, būtinų Darbams užbaigti, ir dėl iki Sutarties pasirašymo nenumatytų, nuo Sutarties Šalių nepriklausančių, aplinkybių esant VPĮ numatytoms sąlygoms.
Nuo Sutarties Šalių nepriklausančioms aplinkybėms taip pat priskirtinos ir tokios aplinkybės, kurių atsiradimo rizikos Sutarties šalis nebuvo prisiėmusi ir negalėjo jų protingai numatyti, bei šių aplinkybių nustatymas Sutarties vykdymo metu nepažeidžia VPĮ nustatytų principų ir tikslo.
Sutartis dėl Pakeitimų, kurių bendra vertė neviršija 15 procentų pradinės Sutarties vertės, gali būti keičiama nevertinant aukščiau nurodytų aplinkybių. Pakeitimai, neatsižvelgiant į jų vertę, negali būti esminis Sutarties pakeitimas, t. y. kai Pakeitimu iš esmės pakeičiamas Sutarties bendrasis pobūdis, kaip gali būti numatyta Lietuvos Respublikos įstatymuose bei įstatymų įgyvendinamuosiuose teisės aktuose.
76. Pakeitimai gali būti atliekami vadovaujantis VP89 straipsnio 1 dalies 1–3, 5 punktais ir 2 dalies nuostatomis. 
Jeigu Pakeitimai atliekami pagal VPĮ 89 straipsnio 1 dalies 3 punkto nuostatas, nenumatytomis aplinkybėmis laikomos aplinkybės, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam Sutarties sudarymui, atsižvelgdamas į visas jo turimas priemones, konkretaus projekto pobūdį ir charakteristikas, gerąją praktiką atitinkamoje srityje, taip pat poreikį užtikrinti tinkamą pasirengimą Sutarties sudarymui bei panaudotų išteklių ir numatomos Sutarties vertės santykį. 
77. Pakeitimas įforminamas susitarimu ar protokolu dėl darbų pakeitimo, nurodant darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių / kainų nustatymo pagrindimą ir skaičiavimą (vadovaujantis 71.1 papunkčiu). Toks susitarimas ar protokolas turi būti patvirtintas Šalių pasirašymu ir laikomas sudėtine Sutarties dalimi. Atliktų darbų aktai turi atitikti pagal Užsakovo nurodymą atliktus Pakeitimus. Pakeitimai forminami ir įkainojami tokia tvarka:
77.1. jei būtina / tikslinga atsisakyti atskiro darbo ar būtina / tikslinga mažinti Darbų apimtis, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 71.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina;
77.2. jei Sutartyje numatytą atskirą darbą (ar jo dalį) būtina / tikslinga keisti kitu atskiru darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 71.1 papunktyje nurodytus Darbų kainų nustatymo būdus, bei siūlymą dėl kitų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal 71.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia);
77.3. jei būtina /tikslinga atlikti papildomą darbą ar būtina / tikslinga didinti Darbų apimtis, Rangovas pateikia siūlymą dėl papildomų Darbų, t. y. papildomų Darbų lokalinę sąmatą, sudarytą pagal 71.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina. 
78. Rangovo pasiūlyme įvardintos Darbų sudėtinės dalys (resursai, techninės specifikacijos ir pan.), kurios nedetalizuotos Techniniame projekte, gali būti keičiamos tik Užsakovo sutikimu tiek, kiek toks keitimas neprieštarauja Techninio projekto (jo techninių specifikacijų, aiškinamųjų raštų, brėžinių) sprendiniams. Tokie keitimai Pakeitimu nelaikomi. 
79. Jeigu bet kuris statybos dalyvis Darbų vykdymo metu sužino apie Techninio projekto klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai jis apie tai privalo nedelsdamas pranešti Užsakovui. Užsakovas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti Pakeitimą. Techninio projekto klaida ar dokumento techninis trūkumas turi būti patvirtintas projektą rengusio projektuotojo. 
80. Jeigu Rangovas, vykdydamas Darbus, susiduria su sąlygomis Statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas, bet ne vėliau kaip per 5 (penkias) dienas pranešti Užsakovui, detaliai nurodydamas aplinkybes. Jeigu Rangovas dėl šiame punkte minimų priežasčių uždelsia baigti Darbus laiku ir (arba) turi papildomų Išlaidų, tai Rangovas turi teisę reikalauti Darbų atlikimo termino pratęsimo ir tokių papildomų Išlaidų apmokėjimo, kurie jam priklausytų, jeigu jis būtų nedelsiant pranešęs.

X SKYRIUS
ATSAKOMYBĖ UŽ DEFEKTUS

81. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo–priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui.
82. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama darbų kokybe arba bet kurio Rangovo įsipareigojimo pagal Sutartį neįvykdymu.
Gaminiams ir Įrangai taikomas Lietuvos Respublikos teisės aktuose nustatytas gamintojo garantinis terminas.

XI SKYRIUS
SUTARTIES ESMINIS PAŽEIDIMAS IR NUTRAUKIMAS

83. Jeigu Darbų vykdymo sustabdymas, pagal Sutarties sąlygų 49 punktą, trunka ilgiau nei 60 (šešiasdešimt) dienų, tai Rangovas gali reikalauti leidimo atnaujinti Darbų vykdymą. Jeigu per 21 (dvidešimt vieną) dieną toks leidimas nėra suteikiamas, Rangovas gali reikalauti nutraukti Sutartį. Tokiu Sutarties nutraukimo atveju turi būti nustatytos ir Šalių parašais patvirtintos atliktų Darbų apimtys ir Rangovui mokėtinos sumos.
84. Jeigu Rangovas nevykdo arba netinkamai vykdo kuriuos nors įsipareigojimus pagal Sutartį, tai Užsakovas raštu gali Rangovui nurodyti įvykdyti įsipareigojimus arba ištaisyti netinkamai atliktus Darbus per pagrįstai tinkamą laiką.
85. Užsakovas turi teisę bet kuriuo šiame punkte išvardintu atveju arba aplinkybėms, prieš 14 (keturiolika) dienų apie tai pranešęs Rangovui, nutraukti Sutartį ir pašalinti Rangovą iš Statybvietės dėl šių esminių Sutarties pažeidimų, jei Rangovas: 
85.1. nevykdo Sutarties sąlygų 84 punkte nurodytų Statinio statybos techninės priežiūros vadovo nurodymų ir dėl to Užsakovas iš esmės negauna Darbų rezultato, kokio tikėjosi; 
85.2. nepateikia Sutarties įvykdymo užtikrinimo pagal 53 punkto nuostatas arba visais pagrįstais atvejais nepratęsia Sutarties įvykdymo užtikrinimo galiojimo; 
85.3. nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal Darbų vykdymo grafiką ir tampa aišku, kad juos baigti iki Darbų atlikimo termino pabaigos neįmanoma.
86. Nutraukus Sutartį pagal 85 punktą, Rangovas privalo toliau vykdyti pagrįstus Užsakovo nurodymus dėl turto išsaugojimo arba dėl Darbų saugos.
87. Užsakovas turi teisę bet kuriuo metu, nepriklausomai nuo Rangovo veiksmų, nutraukti Sutartį, apie tai raštu pranešdamas Rangovui ne vėliau kaip prieš 14 (keturiolika) dienų. Tokiu atveju Rangovui turi būti sumokėta:
87.1. už bet kurį tinkamai atliktą Darbą pagal Sutartyje nustatytas kainas;
87.2. Išlaidos už Įrangą ar Medžiagas, kurie skirti Darbams ir, kuriuos Rangovas tam tikslui įsigijo. Užsakovui sumokėjus, ši Įranga ir Medžiagos tampa Užsakovo nuosavybe;
87.3. bet kurios kitos Išlaidos arba įsipareigojimai, kuriuos Rangovas pagrįstai prisiėmė tikėdamasis baigti Darbus.
Užsakovas neturi teisės nutraukti Sutarties dėl to, kad planuoja Darbus vykdyti pats arba įpareigoti juos vykdyti kitą rangovą.
88. Rangovas gali bet kuriuo šiame punkte išvardintu atveju arba aplinkybėms, prieš 14 (keturiolika) dienų apie tai raštu pranešęs Užsakovui, nutraukti Sutartį dėl šių esminių Sutarties pažeidimų: 
88.1. per Sutartyje nurodytą terminą negauna priklausančio apmokėjimo už tinkamai atliktus Darbus;
88.2. Užsakovas visiškai nevykdo savo įsipareigojimų pagal Sutartį.
Rangovo pasirinkimas nutraukti Sutartį neturi pažeisti kurių nors kitų iš Sutarties arba kitaip kylančių Rangovo teisių. 
Jeigu Rangovas nutraukė Sutartį pagal 88.1 ir 88.2 papunkčius, jam turi būti suteikta teisė atgauti sustabdymo ir statybvietės palikimo išlaidas.
89. Sutarties nutraukimo įsigaliojimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:
89.1. nutraukti visą tolesnį Darbą, išskyrus tokį, kurį būtina atlikti dėl gyvybės ar turto išsaugojimo arba dėl Darbų saugos;
89.2. perduoti Užsakovui Įrangą ir Medžiagas, už kuriuos jau sumokėta;
89.3. pašalinti visus Rangovo įrengimus, kitus daiktus iš Statybvietės ir pats palikti Statybvietę.
90. Užsakovas taip pat turi teisę Lietuvos Respublikos viešųjų pirkimų įstatymo nustatytais atvejais ir tvarka vienašališkai nutraukti Sutartį apie tai raštu pranešdamas Rangovui.

XII SKYRIUS
GINČAI

91. Iškilusius nesutarimus Šalys sprendžia tarpusavio susitarimu – derybomis. Derybų pradžia laikoma diena, kai viena Šalis raštu pateikia kitai Šaliai pasiūlymą spręsti ginčą derybomis. Jeigu ginčo nepavyksta išspręsti derybomis per 10 (dešimt) darbo dienų nuo derybų pradžios, kiekviena Šalis turi teisę kreiptis į teismą. Ginčai sprendžiami Lietuvos Respublikos teisės aktų nustatyta tvarka Lietuvos Respublikos teismuose pagal Užsakovo buveinės vietą, taikant Lietuvos Respublikos teisę.

XIII SKYRIUS
NENUGALIMA JĖGA

1. 
92. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
93. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
94. Sutartis baigiasi abipusiu raštišku Šalių susitarimu, kai jos įvykdyti neįmanoma dėl nenugalimos jėgos (force majeure).

XIV SKYRIUS
BAIGIAMOSIOS NUOSTATOS

95. Bet kokie šios Sutarties pakeitimai ar papildymai galioja tik tuo atveju, jei jie yra įforminami raštu ir pasirašyti abiejų šalių. Tokie pakeitimai ar papildymai tampa neatskiriama sutarties dalimi.
96. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Reglamento, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
97. Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos įstatyme, Lietuvos Respublikos architektūros įstatyme, VPĮ ir susijusiuose įstatymų įgyvendinamuosiuose teisės aktuose. 
98. Visi su Sutartimi susiję pranešimai, nurodymai, prašymai, kiti dokumentai ar susirašinėjimas turi būti siunčiami raštu (elektroninėmis priemonėmis arba pasirašytinai per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) dienas nuo minėto pasikeitimo dienos, raštu privalo pranešti kitai Šaliai:
98.1. Užsakovo asmuo, atsakingas už Sutarties vykdymą – ________, tel.______, el. paštas _____ , arba kitas šį darbuotoją pavaduojantis asmuo;
98.2. Rangovo asmuo, atsakingas už Sutarties vykdymą – ________, tel.______, el. paštas _____ , arba kitas šį darbuotoją pavaduojantis asmuo.
99. Sutarties priedai yra neatskiriamos Sutarties dalys.
100. Sutartis sudaroma lietuvių kalba.

XV SKYRIUS
SUTARTIES PRIEDAI

101. Sutarties priedai:
101.1. 1 priedas – Darbų vykdymo grafikas;
101.2 .2 priedas – SB finansuojamų darbų lentelė;
101.3. 3 priedas – Statybvietės perdavimo–priėmimo aktas;
101.4. 4 priedas – Darbų perdavimo–priėmimo aktas. 












XVI SKYRIUS
ŠALIŲ REKVIZITAI

UŽSAKOVAS: 				                  RANGOVAS:
Plungės rajono savivaldybės administracija	........................
Įstaigos kodas 188714469				Įmonės kodas .......................
Adresas: Vytauto g. 12, 90123 Plungė	Adresas: ......................................
Telefono Nr. (+370 448) 73 166		Telefono Nr. +370 ....................
El. paštas savivaldybe@plunge.lt	El. paštas ........@..................
Sąskaita LT434010043000070025	Sąskaita ............................................
AB Luminor				.......................................		. LT697004811
	
.....................................				........................................
          /pareigos/					/pareigos/		
...................................				......................................
       /pavardė/					       /pavardė/
A. V.				                  A. V.






	

Sutarties projekto
                                                                                                          1 priedas

Plungės senamiesčio mokyklos, Minijos g. 5, kapitalinio remonto darbų
Darbų vykdymo grafikas
	Nr.
	Darbų pavadinimas
	Darbų grupės (etapo) kainos mėnesiais išskaidymas procentais pagal Rangovo planuojamą Darbų grupės (etapo) įvykdymą

	
	
	1 mėn.
	2 mėn.
	3 mėn.

	5.
	
	
	
	

	6.
	
	
	
	

	7.

	10.
	
	
	
	


Pastabos:
1. Reikalinga įsivertinti visus technologiškai būtinus darbus, vertinant visą pateiktą konkursinę dokumentaciją iš esmės, t. y. vadovautis Lietuvos Respublikos statybos įstatymu, galiojančiais Statybos techniniais reglamentais, statybos standartais, rekomendacijomis bei kitais teisės aktais, techniniu projektu, projekto dalių techninėmis specifikacijomis, aiškinamuoju raštu ir brėžiniais.
2. Rangovas Darbus vykdo pagal Darbų vykdymo grafiką. Darbų vykdymo grafikas turi būti parengtas ir suderintas su Užsakovu per 5 (penkias) darbo dienas nuo Sutarties įsigaliojimo dienos. 
3. Darbų vykdymo metu, atsižvelgiant į Sutartyje numatytus atvejus, Darbų vykdymo grafikas gali būti koreguojamas.


Sutarties projekto
                                                                                                           2 priedas
[image: ]
Pastaba:
Rengiant pasiūlymą turi būti įvertinti projekto „Mokslo paskirties pastato – mokyklos (unikalus Nr. 6897-5001-6019), Minijos g. 5, Plungė, kapitalinio remonto projektas“, Nr. 24123-TP, sklypo sutvarkymo dalies sprendiniai visa apimtimi, taip pat architektūros ir konstrukcijų dalių sprendiniai ta apimtimi, kiek jie susiję su Sutartyje numatytais darbais.
Lauko laiptų ir pandusų konstrukcijų montavimo darbai yra numatyti konstrukcinėje dalyje – 24123-TP-SK sąnaudų kiekių žiniaraščio 8–9 eilutėse. Taip pat atkreiptinas dėmesys į architektūros dalies 24123-TP-SA-MŽ sąnaudų kiekių žiniaraščio 6 eilutę „Lauko darbai“, kurioje numatyti su lauko laiptų ir pandusų įrengimu susiję darbai.
Rengiant pasiūlymą turi būti įvertinti visi sklypo sutvarkymo, architektūros ir konstrukcijų dalyse numatyti darbai bei jų kiekiai pagal Sutartyje nustatytą darbų apimtį, įskaitant tarpusavyje susijusius darbus, nurodytus skirtingose projekto dalyse.

Statybos rangos sutarties Nr.__________  

	Statybvietės perdavimo–priėmimo aktas
[Data]

	Rangos sutarties data, numeris:

	Statybvietės adresas: 

	Užsakovas – [pavadinimas], vadovaudamasis Sutarties sąlygų 8 punkto nuostatomis, šiuo Statybvietės perdavimo–priėmimo aktu suteikia Rangovui – [pavadinimas] Statybvietės valdymo teisę.
Rangovas šiuo aktu perėmęs Statybvietę, tampa atsakingu už Statybvietę ir jos prieigas pagal Sutartį. Rangovas, pasirašydamas šį aktą patvirtina, kad:
1. Statybvietės ribos, pažymėtos brėžinyje, fiziškai parodytos Rangovo atstovui;
2. Rangovui yra perduotas Statybvietės ribų brėžinys.

Statybvietės perdavimo–priėmimo metu yra užfiksuota esama Statybvietės priklausinių būklė, už kurią Rangovas yra atsakingas:
1. 
2. 



	Priedai: 
1. Statybvietės ribų brėžinys;
2. Esamą Statybvietės priklausinių būklę apibūdinantys priedai, nuotraukos, aprašymai ar kita. 


	Užsakovo atstovas ____________________________________
Parašas:______________________                                          Data

	Rangovo atstovas _____________________________________
Parašas:______________________                                          Data

Statybos rangos sutarties Nr.__________  
DARBŲ PERDAVIMO–PRIĖMIMO AKTAS

[Akto sudarymo vieta], ......... m. ............................... ........... d.

[Rangovo pavadinimas], atstovaujama .............................................., veikiančio pagal ........................................................................................................., toliau vadinamas Rangovu, ir [Užsakovo pavadinimas], atstovaujama ..........................................., veikiančio pagal ......................................................................................, toliau vadinamas Užsakovu (toliau kartu vadinamos Šalimis, o kiekviena atskirai – Šalimi), vadovaudamiesi Šalių sudaryta [sutarties pavadinimas, sudarymo data] sutartimi (toliau – vadinama Sutartimi), bei papildomais susitarimais Nr. _________ , sudarė šį Darbų perdavimo–priėmimo aktą: 

1. Rangovas perduoda Užsakovui atliktus Darbus ...................................................... [Darbų pavadinimas, sutampantis su Sutarties 1 punkte esančiu Darbų pavadinimu], o Užsakovas šiuos atliktus Darbus priima. 
2. Už atliktus Darbus Užsakovas įsipareigoja sumokėti Rangovui likusią....................... Eur (.................................................................................................... eurų) sumą Šalių sudarytoje Sutartyje nustatyta tvarka.
3. Šalys patvirtina, kad Darbai yra atlikti pilnai ir tinkamai. Užsakovas neturi Rangovui pretenzijų dėl atliktų Darbų kokybės. 
4. Šalys patvirtina, kad Darbai yra atlikti pilnai ir tinkamai, išskyrus defektus, kurie neturės esminės įtakos naudojant Darbus pagal paskirtį. Defektų sąrašas pridedamas. Defektai turi būti pašalinti per (nurodyti dienų skaičių, ne ilgesnį, nei 28 (dvidešimt aštuonios dienos)) __ d po šio Darbų perdavimo–priėmimo akto pasirašymo dienos. 
5. Šis aktas sudarytas dviem egzemplioriais, kurie abu turi vienodą teisinę galią. Vienas egzempliorius pateikiamas Rangovui, kitas lieka Užsakovui. 

	Rangovas
	Užsakovas

	[Pavadinimas] 
	[Pavadinimas]

	[Buveinės adresas]
	[Buveinės adresas]

	[Telefonas]
	[Telefonas]

	[Įmonės kodas]
	[Įmonės kodas]

	[PVM mokėtojo kodas]
	[PVM mokėtojo kodas]

	______________________________
Parašas
[Pareigos, vardas ir pavardė]
	______________________________
Parašas
[Pareigos, vardas ir pavardė]



	[PRIEDAS: 	Defektų sąrašas, taip pat nurodant pagrįstą laiką defektų taisymui ir įkainotą defektų vertę] 
	______________________________
Parašas

Lauko laipty jren

0 darb

X1 24123-TP-5K





image1.wmf
)

100

1

(

)

100

1

(

)

(

N

S

S

N

T

T

A

S

A

S

+

´

+

-

+

=


oleObject1.bin

